डीडी फ्री डिश
दूरदर्शन फ्री डिश प्रसार भारती के स्वामित्व में निःशुल्क उपग्रह टेलीविजन सेवा प्रदान करने वाली भारत की पहली उपग्रह सेवा है। डीडी फ्री डिश को पहले डीडी डायरेक्ट+ के नाम से भी जाना जाता था। यह सुविधा भारत के सभी राज्यों में उपलब्ध है और इसने ग्रामीण इलाकों में मनोरंजन की एक बाढ़ सी ला दी है, जिससे लोगों में एक नई जिज्ञासा जगी है। डीडी फ्री डिश में हर साल एक ई-ऑक्शन का आयोजन किया जाता है जिसमें ब्रॉडकास्टर अपने चैनल को डीडी फ्री डिश में जोड़ सकते है।